བེམ་པོ་ཙོག་པུར་འདུག་སྟངས་དེ་མའི་མངལ་གྱི་འདུག་སྟངས་དང་རྡོ་རྗེ་སྐྱིལ་ཀྲུང་གི་འདུག་དབྱིབས་ལྟར་བཟོས་ནས་དྲུག་ཆིངས་ཀྱི་མདུད་པ་ཕུལ་བ་ཡིན།རོང་ཁུལ་ཡིན་ན་རྒྱ་ལྕོག་གྲུ་བཞི་ཞིག་ཁ་བསླངས་ཏེ་གཡས་གཡོན་སོ་སོའི་འོག་ཏུ་རྒྱུག་པ་ཕྲ་ལ་དྲང་པ་རིང་པོ་རེ་བཏང་།རྩྭ་ཐག་གམ་རས་ཐག་གིས་དམ་པོར་བཅིངས།དེའི་ནང་ཕུང་བོ་ཙོག་ཙོག་ཏུ་བཞགཁང་པའི་སྒོའི་ཕྱིར་ཚ་གསུར་གཏོང་།ཕུང་བོ་ཡོད་པའི་ཁྱོགས་ཤིང་མི་བཞིས་དཔུང་འགྱོགས་ཀྱིས་འཁྱེར།དེ་ནས་ཚ་གསུར་ཡོད་ས་དེར་གཡས་བསྐོར་གསུམ་དང་གཡོན་བསྐོར་གསུམ་བརྒྱབ་ནས་དུར་ཁྲོད་དུ་འཁྱེར་འགྲོ་ཞིང་ཤ་རུས་ཉེ་འབྲེལ་གྱི་སྐྱེ་བོ་རྣམས་ཀྱིས་སྐྱེལ་མ་བྱེད།བེམ་པོ་དུར་ཁྲོད་དུ་སྐྱེལ་བའི་དུས་ནི་རྒྱུན་པར་ཞོགས་པ་ཡིན་ཏེ།ཞོགས་པའི་དུས་ལ་བྱ་རྒོད་ཀྱིས་ཟས་གཞན་ཅི་ཡང་ཟོས་མེད་པས་བེམ་པོ་ལྷག་ལུས་མེད་པར་བཟའ་ནུས་པ་རེད།